Diari Oficial de la Generalitat Valenciana


Sumari del DOGV 1456, del 04-01-1991 (1991/819845)

ORDRE de 10 de desembre de 1990, de la Conselleria d'Agricultura i Pesca, per la qual es convoquen dues beques per a postgraduats.
----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/10/(1)/dof/vci/html**

### Dades del document

Número de DOGV
:   1456

Data del DOGV
:   04-01-1991

Secció del DOGV
:   DISPOSICIONS GENERALS

Número del document
:   1991/819845


Data del document
:   10-12-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 10 de desembre de 1990, de la Conselleria d'Agricultura i Pesca, per la qual es convoquen dues beques per a postgraduats.  
Article primer  
Mitjançant aquesta ordre es convoquen dues beques per a la formació professional de postgraduats a l'àrea d'economia- sociologia agrària.  
Podran optar a l'obtenció de les beques els llicenciats en econòmiques, empresarials, sociologia o els enginyers agrònoms.  
Article segon  
El període d'aprofitament de les beques serà d'un any, podent prorrogar-les pel temps que es considere oportú, prèvia informació favorable del Cap del Servei d'Estudis Agraris i Comunitaris, cas que els treballs encomanats no haguessen estat duts a terme.  
Article tercer  
Les beques tindran una dotació de 75.000 pessetes mensuals, revisables, si hi ha prórroga, d'acord amb les disponibilitats pressupostàries. Seran sufragades a càrrec del capítol IV del programa 711-10 dels Pressupostos de la Generalitat Valenciana per a 1991.  
Article quart  
Els becaris realitzaran les funcions que els siguen encomanades pel Servei d'Estudis Agraris i Comunitaris de la Secretaria General, a fi d'aconseguir els objectius de pràctica professional i formació a l'àrea d'economia- sociologia agrària. El temps de dedicació serà de 35 hores a la setmana.  
Article cinqué  
Les sol·licituds aniran dirigides al Secretari General de la Conselleria d?agricultura i Pesca i hi haurà de constar la direcció i el telèfon de l?interessat.  
Hauran de ser presentades al Registre General d'aquesta Conselleria, carrer d?Amadeu de Savoia, núm. 2, 46907 València, en el termini de 15 dies hàbils comptadors des de l?endemà de la publicació d'aquesta ordre al Diari Oficial de la Generalitat Valenciana.  
A la sol·licitud s'afegirà el currículum, on s'inclourà expedient acadèmic i tot tipus de mèrits professionals. Hom valorarà el coneixement d'idiomes.  
Només seran tinguts en compte els mèrits que siguen acreditats documentalment.  
Per tal de realitzar la selecció, els candidats seran convocats a una entrevista personal i una prova escrita.  
Article sisé  
Les beques seran concedides per resolució de la Secretaria General de la Conselleria d?agricultura i Pesca.  
La presentació de sol·licituds implica l'acceptació del contingut d'aquesta convocatòria.  
Article setè  
Les incidències que hi haja durant el període d'aprofitament de les beques seran resoltes per aquesta conselleria, la qual pot revocar-les cas d'incompliment de les obligacions de part dels becaris.  
DISPOSICIO FINAL  
Aquesta ordre vigirà l?endemà de la publicació al Diari Oficial de la Generalitat Valenciana.  
València, 10 de desembre de 1990.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI